  Григорий Фомин Майя Бывальцева Тодмо луиз, кыӵе гуртъёсы 2022-тӥ арын 4G вуоз. Лыдметэз Удмуртиысь цифровой азинсконъя министерство шараяз. Гуртъёсты быръён 2021-тӥ арын сӥзьыл мынӥз, ивортӥз элькун тӧролэн но кивалтэтлэн пресс-службазы. «Цифровая экономика» йӧскалык ӵектос улсын ӟеч мобильной герӟет но интернет 45 гуртъёсы но черкогуртъёсы вуоз. Соос ӵектослэн вань куронъёслы тупало: улӥсез 100-500 адями, куара сётонэ улосвылъя тужгес трос адями пыриськиз, улосвыл квотаосы пыртэмын, интерентэн герӟаськыны технической луонлыкъёс вань. Алнаш ёросын – Шор Утчан гурт, Варӟыл гурт, Удмурт Гондыр гурт, Пор Гондыргурт, Варали; Балезино ёросын – Турецкой черкогурт; Вотка ёросын Молчан гурт; Глаз ёросын – Отогурт; Грак ёросын – Улын Йыраш гурт, Вынлуд гурт, Буббы гурт; Дэбес ёросын – Бадӟым Кизьна; Дэри ёросын – Вожой починка; Кез ёросын – Сьӧдбам гурт; Кизнер ёросын – Тыжмыйыл гурт, Макан гурт, Айдуан-Чабья гурт, Крым-Слудка черкогурт, Можгатло гурт, Бурнак гурт, Вуж Кармыж гурт, Кибья черкогурт; Красногорск ёросын – Багыр гурт; Пичи Пурга ёросын – Шоринь Юри гурт; Сарапул ёросын – Выезд черкогурт; Сьӧлта ёросын – Ӟуння гурт, Валамаз черкгурт, Удгупрт черкогурт, Сюромошур гурт; Сюмси ёросын – Блаж-Юс, Зун черкогурт;ъ Ува ёросын – Парсьгурт; Шаркан ёрсоын – Бородуль гурт; Эгра ёросын – Порвай гурт, Беляевской гурт, Мужбер гурт, Пежвай гурт; Якшур-Бӧдья ёросын – Малая Итча гурт, Итчипочинка гурт, Угловой черкогурт, Сюровай гурт; Яр ёросын – Укана черкогурт, Дӧжигурт, Юг гурт, Ӝуйна гурт. Удмуртиысь цифровой азинсконъя министр Тимур Меджитов азьвылгес вераз вал, 100-500 улӥсен вань гуртъёсы туала технологиос 2025-тӥ арозь вуыны кулэ, чакламын вал 2030-тӥ арозь. Тодэ вайытом, 2021-тӥ арын Удмуртиын эмчиослы автоматизировать карем 1 сюрс 300-лэсь трос уж интыос кылдытӥзы. Тегъёс: Ижкар гурт Технологиос Удмуртия Интернет йӧскалыкӵектосъёс  